
23-TA-1227: Rīkojuma projekts (Vispārīgais)
Par nekustamā īpašuma "Vecpumpuri" Iecavas pagastā, Bauskas novadā, daļas pirkšanu projekta "Eiropas standarta platuma 1435 mm dzelzceļa līnijas izbūves "Rail Baltica" koridorā caur Igauniju, Latviju un Lietuvu" īstenošanai
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 31.05.2023.)
Lūdzam papildināt anotāciju ar informāciju par zemes vienības, no kuras plānots atsavināt daļu, nomas līgumu un tai reģistrēto apgrūtinājumu - ceļa servitūta teritorija, proti, vai un kā tie ietekmē atsavināšanu un turpmāko rīcību ar atsavināmo zemes vienības daļu.
Piedāvātā redakcija
-
	Ņemts vērā
Papildināts anotācijas 1.3.apakšpunkts.
	1.3. Pašreizējā situācija, problēmas un risinājumi

	2.
	Anotācija (ex-ante)
1. Tiesību akta projekta izstrādes nepieciešamība
	Priekšlikums (TM - 31.05.2023.)
Ņemot vērā anotācijā norādīto, ka Rail Baltica projekta īstenošanai nepieciešams atsavināt Nekustamā īpašuma daļu 0,7831 ha platībā, kas daļā (aptuveni 0,0181 ha platībā) nepieciešama valstij piederoša pašvaldības nozīmes ceļa būvdarbiem (ceļa nodalījuma josla), lūdzam anotācijas 1. sadaļā (piemēram, 1.6. apakšsadaļā) ietvert informāciju attiecībā uz plānoto rīcību ar atsavināto zemes vienības daļu un uz tās uzbūvēto ceļu, līdzīgi, kā tas šobrīd ir rīkojuma projekta "Par nekustamā īpašuma „Mazstrēļi”, Iecavas pagastā, Bauskas novadā, daļas pirkšanu projekta “Eiropas standarta platuma 1435 mm dzelzceļa līnijas izbūves “Rail Baltica” koridorā caur Igauniju, Latviju un Lietuvu” īstenošanai" (23-TA-882) anotācijā (Rail Baltica projekta īstenošanas ietvaros pēc būvdarbu pabeigšanas un inženierbūves nodošanas ekspluatācijā plānots attiecīgo izveidoto nekustamo īpašumu - zemes vienību un uz tās izbūvēto pašvaldības nozīmes autoceļu - nodot pašvaldības īpašumā saskaņā ar Publiskas personas mantas atsavināšanas likuma 42.panta un likuma “Par autoceļiem” 4.panta trešās daļas noteikumiem).
Piedāvātā redakcija
-
	Ņemts vērā
Papildināts anotācijas 1.6.apakšpunkts.
	1. Tiesību akta projekta izstrādes nepieciešamība

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 13.06.2023.)
Anotācijā, ņemot vērā Tieslietu ministrijas iebildumu, ietverta sekojoša informācija: "Ievērojot Civillikuma 2174. pantu un Likuma 16.panta pirmo daļu, pērkot Nekustamā īpašuma daļu, valsts nomas saistības nepārņem, jo šo saistību pārņemšana nav samērojama ar attiecīgo sabiedrības vajadzību nodrošināšanu." Ierosinām šajā tekstā dzēst atsauci uz Sabiedrības vajadzībām nepieciešamā nekustamā īpašuma atsavināšanas likuma 16. panta pirmo daļu, jo šī norma piemērojama tikai gadījumos, kad nekustamais īpašums (tā daļa) tiek atsavināts, pamatojoties uz likumu. Ja īpašums (tā daļa) tiek atsavināts, noslēdzot ar nekustamā īpašuma īpašnieku līgumu par nekustamā īpašuma labprātīgu atsavināšanu, tad piemērojami Civillikuma 2174. panta noteikumi par to, ka ieguvējam (šajā gadījumā - valstij) ir tiesības uzteikt tādu nomas līgumu, kas nav ierakstīts zemesgrāmatā.

Savukārt attiecībā uz servitūtiem ietverto informāciju ierosinām precizēt šādi: atbilstoši tiesu praksei saistībā ar zemes reformu zemesgrāmatā ierakstīta atzīme par ceļa servitūtu nenodibina lietu tiesību - servitūtu Civillikuma izpratnē, līdz ar to arī nenodibina liettiesisku tiesību aprobežojumu par labu noteiktām personām vai īpašumiem.
 
Piedāvātā redakcija
-
	Ņemts vērā
Precizēts anotācijas 1.3.apakšpunkts.

